ติดรูปถ่าย

ขนาด 1 นิ้ว

สัญญาเลขที่ /2565

**สัญญาอนุญาตให้พนักงานมหาวิทยาลัยไปศึกษาเพิ่มเติม**

**ฝึกอบรม ดูงานหรือปฏิบัติการวิจัย ณ ต่างประเทศ**

สัญญาฉบับนี้ทำขึ้น ณ มหาวิทยาลัยราชภัฏพระนครศรีอยุธยา เลขที่ 96 ตำบลประตูชัย อำเภอพระนครศรีอยุธยา จังหวัดพระนครศรีอยุธยา เมื่อวันที่ เดือน พ.ศ. . ระหว่าง มหาวิทยาลัยราชภัฏพระนครศรีอยุธยา โดย  **รองศาสตราจารย์ ดร.ชูสิทธิ์ ประดับเพ็ชร์** ตำแหน่ง**อธิการบดีมหาวิทยาลัยราชภัฏพระนครศรีอยุธยา** ซึ่งต่อไปนี้ในสัญญานี้ เรียกว่า **“ผู้รับสัญญา”** ฝ่ายหนึ่ง กับ (นาย/นาง/นางสาว) เกิดเมื่อวันที่ เดือน พ.ศ .อายุ ปี ปฏิบัติงานเป็นพนักงานมหาวิทยาลัย ตำแหน่ง .

สังกัด มหาวิทยาลัยราชภัฏพระนครศรีอยุธยา มีภูมิลำเนาอยู่บ้านเลขที่ .

หมู่ที่ ตรอก/ซอย ถนน ตำบล/แขวง .อำเภอ/เขต จังหวัด ซึ่งต่อไปนี้ในสัญญานี้เรียกว่า “**ผู้ให้สัญญา”** อีกฝ่ายหนึ่ง

โดยที่ผู้ให้สัญญาเป็นผู้ได้รับอนุญาตจากผู้รับสัญญาให้ไปศึกษาเพิ่มเติม ฝึกอบรม ดูงาน หรือ ปฏิบัติการวิจัย ณ ต่างประเทศ ด้วยทุนประเภท ตามระเบียบสำนักนายกรัฐมนตรีว่าด้วยการให้ข้าราชการไปศึกษา ฝึกอบรม ปฏิบัติการวิจัยและดูงาน ณ ต่างประเทศ พ.ศ. ๒๕๔๙ และระเบียบมหาวิทยาลัยราชภัฏพระนครศรีอยุธยา ว่าด้วย การไปศึกษาเพิ่มเติม ฝึกอบรม ดูงานหรือปฏิบัติการวิจัย สำหรับพนักงานมหาวิทยาลัย พ.ศ. 2564

คู่สัญญาได้ตกลงกันมีข้อความดังต่อไปนี้

ข้อ 1 ผู้รับสัญญาอนุญาตให้ผู้ให้สัญญาไปศึกษาเพิ่มเติม ฝึกอบรม ดูงานหรือปฏิบัติการวิจัย ณ ต่างประเทศ ระดับ หลักสูตร .สาขาวิชา ณ ประเทศ .มีกำหนด ปี เดือน วัน นับตั้งแต่วันที่ เดือน พ.ศ จนถึงวันที่ เดือน พ.ศ .

ในกรณีที่ผู้รับสัญญาอนุญาตให้ผู้ให้สัญญาขยายระยะเวลาลาศึกษาเพิ่มเติม ฝึกอบรม ดูงาน หรือปฏิบัติการวิจัย ณ ต่างประเทศ หลังจากครบกำหนดการอนุญาตตามวรรคหนึ่ง ผู้ให้สัญญาตกลงที่จะทำสัญญากับผู้รับสัญญาขึ้นใหม่ เพื่อให้ครอบคลุมระยะเวลาที่ได้รับอนุมัติให้ขยายเวลาการลาศึกษาเพิ่มเติม ฝึกอบรม ดูงาน หรือปฏิบัติการวิจัย ณ ต่างประเทศ แต่หากไม่มีการจัดทำสัญญาขึ้นใหม่ ไม่ว่าด้วยเหตุใดก็ตาม ให้ถือว่าสัญญาฉบับนี้มีผลครอบคลุมระยะเวลาที่ได้รับอนุมัติให้ขยายเวลาด้วย

/ข้อ 2...

 ผู้รับสัญญา ผู้ให้สัญญา

ข้อ 2 ในระหว่างเวลาที่ผู้ให้สัญญาได้รับอนุญาตให้ไปศึกษาเพิ่มเติม ฝึกอบรม ดูงานหรือปฏิบัติการวิจัย ผู้ให้สัญญาจะต้องรักษาวินัยและประพฤติปฏิบัติตามระเบียบข้อบังคับของผู้รับสัญญาหรือคำสั่งทางราชการของผู้รับสัญญาและของสถานศึกษาที่ผู้ให้สัญญาศึกษาเพิ่มเติม ฝึกอบรม ดูงาน หรือฝึกอบรม ปฏิบัติการวิจัย ตลอดจนระเบียบมหาวิทยาลัยราชภัฏพระนครศรีอยุธยา ว่าด้วย การไปศึกษาเพิ่มเติม หรือปฏิบัติการวิจัย สำหรับพนักงานมหาวิทยาลัย พ.ศ. 2564 ระเบียบสำนักนายกรัฐมนตรี ว่าด้วยการให้ข้าราชการไปศึกษา ฝึกอบรม ปฏิบัติการวิจัยและดูงาน ณ ต่างประเทศ พ.ศ.๒๕๔๙ และที่แก้ไขเพิ่มเติม และกฎหมาย ระเบียบข้อบังคับ คำสั่งอื่น ๆ ที่เกี่ยวกับการให้พนักงานมหาวิทยาลัย ไปศึกษาเพิ่มเติม ฝึกอบรม ดูงาน หรือปฏิบัติการวิจัย และเกี่ยวกับการจ่ายเงินค่าจ้างระหว่างลาไปศึกษาเพิ่มเติม ฝึกอบรม ดูงานหรือปฏิบัติการวิจัย ทั้งที่ได้ออกใช้บังคับอยู่แล้วในวันทำสัญญานี้ และที่จะออกใช้บังคับต่อไปโดยเคร่งครัด และให้ถือว่ากฎหมาย ระเบียบ ข้อบังคับ และคำสั่งดังกล่าวนั้นเป็นส่วนหนึ่งของสัญญาฉบับนี้

ผู้ให้สัญญาจะต้องไม่ประพฤติตนในทางเป็นปฏิปักษ์ต่อการศึกษาเพิ่มเติม ฝึกอบรม วิจัย หรือ ดูงาน และจะตั้งใจศึกษาด้วยความวิริยะอุตสาหะ เพื่อให้สำเร็จการศึกษาเพิ่มเติม ฝึกอบรม ดูงานหรือปฏิบัติการวิจัยโดยเร็ว

ผู้ให้สัญญาจะต้องไม่พักหรือยุติการศึกษาหรือลาออกจากสถานศึกษาโดยมิได้รับความเห็นชอบจากผู้รับสัญญาก่อน และจะต้องรายงานผลการศึกษาให้ผู้รับสัญญาทราบทุกภาคเรียนตามแบบรายงานและตามระยะเวลาที่ผู้รับสัญญาหรือมหาวิทยาลัยกำหนด

ข้อ 3 ในกรณีที่ผู้ให้สัญญาประพฤติผิดสัญญาดังกล่าวในข้อ 2 หรือในกรณีที่ผู้รับสัญญาพิจารณาเห็นว่าผู้ให้สัญญาไม่อาจสำเร็จการศึกษา ฝึกอบรม ดูงานหรือเสร็จสิ้นการปฏิบัติการวิจัยได้ภายในระยะเวลาที่กำหนดตามข้อ 1 หรือการศึกษาเพิ่มเติม ฝึกอบรม ดูงานหรือการปฏิบัติการวิจัยของผู้ให้สัญญาต้องยุติลงด้วยประการใด ๆ หรือผู้รับสัญญาไม่อนุญาตให้ผู้ให้สัญญาศึกษาเพิ่มเติม ฝึกอบรม ดูงานหรือการปฏิบัติ การวิจัย ไม่ว่ากรณีใด ๆ หรือมีความจำเป็นต้องเรียกผู้ให้สัญญากลับมาปฏิบัติงานในหน้าที่ราชการ ผู้รับสัญญามีสิทธิเพิกถอนการอนุญาตตามสัญญานี้ได้ทันทีและมีสิทธิระงับซึ่งทุนและหรือเงินค่าจ้าง รวมทั้งเงินที่ทางมหาวิทยาลัยจ่ายช่วยเหลือหรือเงินเพิ่มอื่นใด และผู้ให้สัญญาจะต้องปฏิบัติดังนี้

3.1 รายงานตัวกลับเข้าปฏิบัติงานเป็นหนังสือต่อผู้รับสัญญา หรือผู้บังคับบัญชาชั้นต้นของผู้ให้สัญญาทันที

3.2 เข้าปฏิบัติงานในมหาวิทยาลัยราชภัฏพระนครศรีอยุธยาตามที่ผู้รับสัญญาและส่วนราชการอื่นที่เกี่ยวข้องเห็นสมควรทันที**เป็นระยะเวลาไม่น้อยกว่าระยะเวลาที่ไปศึกษาเพิ่มเติม ฝึกอบรม ดูงาน หรือปฏิบัติการวิจัย ณ ต่างประเทศ**

3.3 ในกรณีที่ผู้ให้สัญญาเคยได้รับอนุญาตให้ไปศึกษาเพิ่มเติม ฝึกอบรม ดูงานหรือปฏิบัติการวิจัย หรือมีพันธะผูกพันที่จะต้องปฏิบัติงานชดใช้ตามสัญญาอื่นและยังปฏิบัติงานชดใช้ไม่ครบระยะเวลาตามสัญญานั้น การปฏิบัติงานชดใช้ตามสัญญานี้ ให้เริ่มต้นนับตั้งแต่วันที่ปฏิบัติงานชดใช้ครบกำหนดเวลาตามสัญญาเดิมแล้ว

ความเสียหายใด ๆ อันเนื่องมาจากการที่ผู้ให้สัญญาไม่ปฏิบัติตามข้อ 3.1 , 3.2 และ 3.3 ผู้ให้สัญญายินยอมรับผิดชดใช้ทั้งสิ้น

ข้อ 4 เมื่อผู้ให้สัญญาเสร็จหรือสำเร็จการศึกษาเพิ่มเติม ฝึกอบรม ดูงาน หรือปฏิบัติการวิจัย ทั้งนี้ ไม่ว่าจะเสร็จหรือสำเร็จการศึกษาเพิ่มเติม ฝึกอบรม ดูงาน หรือปฏิบัติการวิจัยภายในระยะเวลาตามข้อ 1 หรือไม่ ผู้ให้สัญญาจะต้องกลับมาปฏิบัติงานในมหาวิทยาลัยราชภัฏพระนครศรีอยุธยาในทันที**เป็นระยะเวลา ไม่น้อยกว่าระยะเวลาที่ไปศึกษาเพิ่มเติม ฝึกอบรม ดูงาน หรือปฏิบัติการวิจัย ณ ต่างประเทศ**

/ในกรณี...

 ผู้รับสัญญา ผู้ให้สัญญา

ในกรณีที่ผู้ให้สัญญาเคยได้รับอนุญาตให้ไปศึกษาเพิ่มเติม ฝึกอบรม ดูงาน หรือปฏิบัติการวิจัยหรือมีพันธะผูกพันที่จะต้องปฏิบัติราชการชดใช้ตามสัญญาอื่นและยังปฏิบัติราชการชดใช้ไม่ครบระยะเวลาตามสัญญานั้น การปฏิบัติราชการชดใช้ตามสัญญานี้ให้เริ่มต้นนับตั้งแต่วันที่ปฏิบัติราชการชดใช้ครบกำหนดเวลาตามสัญญาเดิมแล้ว

ข้อ 5 ในกรณีที่ผู้ให้สัญญาผิดสัญญาในข้อ 3.2 หรือข้อ 4 หรือผู้ให้สัญญาไม่กลับมาปฏิบัติงานไม่ว่าด้วยเหตุใด ผู้ให้สัญญาจะต้องชดใช้เงินแก่ผู้รับสัญญา

๕.๑ กรณีผู้ให้สัญญาไปศึกษา ฝึกอบรม หรือปฏิบัติการวิจัย ด้วยทุนประเภท ๑ (ก) หรือทุนประเภท ๑ (ค) ผู้ให้สัญญาจะต้องชดใช้ทุน ค่าจ้าง และเงินที่ทางผู้รับสัญญาจ่ายช่วยเหลือในระหว่างศึกษา ฝึกอบรมหรือปฏิบัติการวิจัย คืนให้แก่ผู้รับสัญญา นอกจากนี้ ผู้ให้สัญญาจะต้องชดใช้เงินอีกจำนวนหนึ่งเท่าของจำนวนทุน ค่าจ้าง และเงินที่ผู้รับสัญญาจ่ายช่วยเหลือดังกล่าวให้เป็นเบี้ยปรับแก่ผู้รับสัญญาอีกด้วย

๕.๒ กรณีผู้ให้สัญญาไปศึกษา ฝึกอบรม หรือปฏิบัติการวิจัย ด้วยทุนประเภท ๑ (ข) ผู้ให้สัญญาจะต้องชดใช้ค่าจ้าง และเงินที่ผู้รับสัญญาจ่ายช่วยเหลือในระหว่างศึกษาเพิ่มเติม ฝึกอบรม ดูงานหรือปฏิบัติการวิจัยคืนให้แก่ผู้รับสัญญา นอกจากนี้ผู้ให้สัญญาจะต้องชดใช้เงินอีกจำนวนหนึ่งเท่าของจำนวนทุน ค่าจ้าง และเงินที่ผู้รับสัญญาจ่ายช่วยเหลือดังกล่าวให้เป็นเบี้ยปรับแก่ผู้รับสัญญาอีกด้วย

สำหรับส่วนที่เป็นเงินทุนที่ได้รับให้ชดใช้เป็นเบี้ยปรับรายเดือนตามจำนวนที่กระทรวงการคลังและสำนักงานความร่วมมือเพื่อการพัฒนาระหว่างประเทศกำหนดขึ้น โดยใช้ฐานอัตราค่าใช้จ่ายที่สำนักงาน ก.พ. กำหนดสำหรับผู้ไปศึกษาเพิ่มเติม ฝึกอบรม ดูงานหรือปฏิบัติการวิจัย ณ ต่างประเทศเป็นเกณฑ์

๕.๓ กรณีผู้ให้สัญญาไปศึกษาเพิ่มเติม ฝึกอบรม ดูงานหรือปฏิบัติการวิจัย ด้วยทุนประเภท ๒ ผู้ให้สัญญาจะต้องชดใช้ค่าจ้าง และเงินที่ผู้รับสัญญาจ่ายช่วยเหลือในระหว่างศึกษาเพิ่มเติม ฝึกอบรม ดูงานหรือปฏิบัติการวิจัยคืนให้แก่ผู้รับสัญญา นอกจากนี้ผู้ให้สัญญาจะต้องชดใช้เงินอีกจำนวนหนึ่งเท่าของจำนวนค่าจ้าง และเงินที่ผู้รับสัญญาจ่ายช่วยเหลือดังกล่าวให้เป็นเบี้ยปรับแก่ผู้รับสัญญาอีกด้วย

ในกรณีที่ผู้ให้สัญญากลับเข้าปฏิบัติราชการบ้างแต่ไม่ครบระยะเวลาดังกล่าวในข้อ ๓.๒ หรือข้อ ๔ เงินที่จะชดใช้คืนและเบี้ยปรับตามวรรคหนึ่งข้างต้นจะลดลงตามส่วนของระยะเวลาที่ผู้ให้สัญญากลับเข้าปฏิบัติราชการ

ข้อ 6 เงินที่จะชดใช้คืนและเงินเบี้ยปรับตามสัญญานี้ ผู้ให้สัญญาจะต้องชำระให้แก่ผู้รับสัญญาจนครบถ้วนภายในกำหนดระยะเวลา 30 (สามสิบ) วัน นับแต่วันได้รับแจ้งจากผู้รับสัญญา หากผู้ให้สัญญาไม่ชำระภายในกำหนดระยะเวลาดังกล่าวหรือชำระไม่ครบถ้วน ทั้งนี้จะโดยความยินยอมของผู้รับสัญญาหรือไม่ก็ตาม ผู้ให้สัญญาจะต้องชำระดอกเบี้ยในอัตราร้อยละ 7.5 ต่อปี ของจำนวนเงินที่ยังมิได้ชำระ นับแต่วันครบกำหนดระยะเวลาดังกล่าวจนกว่าจะชำระครบถ้วน

ข้อ 7 ในกรณีที่ผู้ให้สัญญาไม่สามารถกลับเข้าปฏิบัติงานหรือกลับเข้าปฏิบัติงานไม่ครบกำหนดระยะเวลาตามข้อ 3.2 หรือข้อ 4 เพราะถึงแก่ความตาย ผู้ให้สัญญาไม่ต้องรับผิดตามความในข้อ 5 วรรคหนึ่ง หรือวรรคสอง แล้วแต่กรณี

ในระหว่างระยะเวลาที่ผู้ให้สัญญาได้รับอนุญาตให้ไปศึกษาเพิ่มเติม ฝึกอบรม ดูงานหรือปฏิบัติการวิจัย หรือในระหว่างระยะเวลาที่ผู้ให้สัญญากลับเข้าปฏิบัติงานตามข้อ 3.2 หรือข้อ 4 ถ้าผู้ให้สัญญาประพฤติผิดวินัยอย่างร้ายแรงจนถูกลงโทษไล่ออกหรือปลดออก **ผู้ให้สัญญาจะต้องชดใช้เงินและเบี้ยปรับให้แก่ผู้รับสัญญาเป็นจำนวนเงินทั้งหมดหรือลดลงตามส่วนเช่นเดียวกับข้อ 5**

/ในกรณี...

 ผู้รับสัญญา ผู้ให้สัญญา

ในกรณีที่ผู้ให้สัญญาไม่สามารถกลับเข้าปฏิบัติงานหรือกลับเข้าปฏิบัติงานไม่ครบตามกำหนดระยะเวลาตามข้อ 3.2 หรือข้อ 4 เพราะถูกสั่งให้ออกจากงานหรือลาออก เนื่องจากเจ็บป่วยทุพพลภาพ หรือตกเป็นคนไร้ความสามารถหรือเป็นบุคคลวิกลจริต หรือจิตฟั่นเฟือนไม่สมประกอบ ผู้ให้สัญญาไม่ต้องรับผิดตามความในข้อ 5 วรรคหนึ่งหรือวรรคสอง แล้วแต่กรณี แต่ทั้งนี้ถ้าผู้ให้สัญญาไปทำงานอื่นในระหว่างระยะเวลา ๕ (ห้า) ปี นับแต่วันที่ผู้ให้สัญญาจะต้องกลับเข้าปฏิบัติงานหรือวันที่ผู้ให้สัญญาได้ออกจากงานหรือลาออกด้วยเหตุดังกล่าวข้างต้น ผู้ให้สัญญายังคงต้องรับผิดชดใช้เงินและเบี้ยปรับตามข้อ 5 วรรคหนึ่ง หรือวรรคสอง แล้วแต่กรณี

ข้อ 8 ในกรณีที่ผู้ให้สัญญามีพันธะต้องชำระเงินให้แก่ผู้รับสัญญาตามสัญญานี้ ผู้ให้สัญญายอมให้ผู้รับสัญญาหักเงินทุน เงินค่าจ้าง รวมทั้งเงินเพิ่มหรือเงินอื่นใดที่ผู้ให้สัญญาจะพึงได้รับจากผู้รับสัญญา**เ**พื่อชดใช้เงินที่ผู้ให้สัญญาต้องรับผิดชอบตามสัญญานี้ได้จะต้องรับผิดชดใช้ ทั้งนี้ หากครบกำหนดระยะเวลาชำระหนี้ตามที่ระบุไว้ในข้อ ๖ แล้ว แต่ผู้รับสัญญายังมิได้สั่งจ่ายเงินทุน เงินค่าจ้าง หรือเงินอื่นใดดังกล่าวให้แก่ผู้ให้สัญญา ผู้ให้สัญญาจะต้องรับผิดชดใช้ในส่วนของดอกเบี้ยผิดนัดที่เกิดขึ้นในอัตราร้อย ๗.๕ ต่อปี จนกว่าจะถึงวันที่ผู้รับสัญญาเบิกหักส่งเงินดังกล่าวชดใช้หนี้

ข้อ 9 ในวันทำสัญญานี้ผู้ให้สัญญาได้จัดให้ ทำสัญญาค้ำประกันการปฏิบัติและความรับผิดตามสัญญานี้ของผู้ให้สัญญาด้วยแล้ว

ในกรณีผู้ค้ำประกันถึงแก่ความตาย หรือถูกศาลมีคำสั่งให้พิทักษ์ทรัพย์เด็ดขาด หรือมีคำพิพากษาให้ล้มละลาย หรือผู้รับสัญญาเห็นสมควรให้ผู้ให้สัญญาเปลี่ยนผู้ค้ำประกัน ผู้ให้สัญญาจะต้องจัดให้มีผู้ค้ำประกันรายใหม่มาทำสัญญาค้ำประกันแทนภายในกำหนด 30 (สามสิบ) วัน นับแต่วันที่ผู้ค้ำประกันเดิมถึงแก่ความตาย หรือถูกศาลมีคำสั่งพิทักษ์ทรัพย์เด็ดขาด หรือมีคำพิพากษาให้ล้มละลาย หรือวันที่ผู้ให้สัญญาได้รับแจ้งจากผู้รับสัญญาให้เปลี่ยนผู้ค้ำประกัน แล้วแต่กรณี ถ้าผู้ให้สัญญาไม่สามารถจัดให้มีผู้ค้ำประกันรายใหม่มาทำสัญญาค้ำประกันแทนภายในกำหนดเวลาดังกล่าว ผู้รับสัญญามีสิทธิเพิกถอนการอนุญาตตามสัญญานี้ได้ เว้นแต่ผู้รับสัญญาตั้งคณะกรรมการขึ้นตรวจสอบแล้วเห็นว่าผู้ให้สัญญาเป็นผู้มีศักยภาพสูงยิ่งในการศึกษา ผู้รับสัญญาจะอนุมัติให้ผู้ให้สัญญาศึกษาเพิ่มเติม ฝึกอบรม วิจัย หรือดูงาน ต่อโดยไม่มีผู้ค้ำประกันก็ได้

หนังสือสัญญานี้ทำขึ้นไว้ 3 (สาม) ฉบับ มีข้อความถูกต้องตรงกัน คู่สัญญาได้อ่านเข้าใจข้อความในสัญญานี้โดยละเอียดตลอดแล้วจึงได้ลงลายมือชื่อไว้เป็นสำคัญต่อหน้าพยาน และคู่สัญญาต่างยึดถือไว้ฝ่ายละฉบับพร้อมเก็บไว้เป็นหลักฐาน ณ งานทรัพยากรบุคคล

ลงชื่อ ผู้ให้สัญญา

 ( )

ลงชื่อ ผู้รับสัญญา

 (รองศาสตราจารย์ ดร.ชูสิทธิ์ ประดับเพ็ชร์)

ลงชื่อ พยาน

( )

ลงชื่อ พยาน

( )

ข้าพเจ้า คู่สมรสหรือผู้ปกครองของ .

ยินยอมให้ ทำสัญญาฉบับนี้ได้

ลงชื่อ ผู้ให้ความยินยอม

( )

ลงชื่อ พยาน

( )

ลงชื่อ พยาน

( )

 ข้าพเจ้าขอรับรองว่าไม่มีคู่สมรส (เป็นโสด/คู่สมรสตาย/หย่า) ในขณะที่ทำสัญญานี้

ลงชื่อ ผู้ให้สัญญา

( )

ติดอากรสแตมป์

10 บาท

สัญญาเลขที่ /2565

**สัญญาค้ำประกัน**

**(สัญญาอนุญาตให้พนักงานมหาวิทยาลัยไปศึกษาเพิ่มเติม ฝึกอบรม ดูงาน**

**หรือปฏิบัติการวิจัย ณ ต่างประเทศ)**

ทำที่ มหาวิทยาลัยราชภัฏพระนครศรีอยุธยา

วันที่ เดือน พ.ศ. **2565**

ตามที่ (นาย/นาง/นางสาว) ซึ่งต่อไปในสัญญานี้เรียกว่า **“ผู้ให้สัญญา”** ได้รับอนุญาตจากมหาวิทยาลัยราชภัฏพระนครศรีอยุธยา ซึ่งต่อไปในสัญญานี้เรียกว่า**“ผู้รับสัญญา”** ให้ไปศึกษาเพิ่มเติม ฝึกอบรม ดูงาน หรือปฏิบัติการวิจัย ณ ต่างประเทศ ตามสัญญาเลขที่ .

ลงวันที่ ซึ่งต่อไปในสัญญานี้เรียกว่า **“สัญญาอนุญาต”** นั้น

ข้าพเจ้า (นาย/นาง/นางสาว)  ชื่อสกุล .อายุ  ปี อาชีพ ตำแหน่ง .สังกัด   อยู่บ้านเลขที่ หมู่ที่ .

ตรอก/ซอย ถนน ตำบล/แขวง .

อำเภอ/เขต จังหวัด .

คู่สมรสชื่อ เกี่ยวพันกับผู้ให้สัญญาโดยเป็น .

ซึ่งต่อไปในสัญญานี้เรียกว่า **“ผู้ค้ำประกัน”** ตกลงทำสัญญาค้ำประกันให้ไว้แก่ผู้รับสัญญาดังมีข้อความต่อไปนี้

ข้อ 1 ผู้ค้ำประกันยอมตกลงผูกพันตนเข้าค้ำประกันผู้ให้สัญญาต่อผู้รับสัญญา กล่าวคือ ถ้าผู้ให้สัญญาปฏิบัติผิดสัญญาอนุญาตไม่ว่าข้อหนึ่งข้อใดด้วยประการใด ๆ และต้องชดใช้เงินให้แก่ผู้รับสัญญา ผู้ค้ำประกันยินยอมชำระหนี้ไม่เกินกว่าจำนวนเงินที่ผู้ให้สัญญาต้องรับผิดตามข้อผูกพันที่ระบุไว้ในสัญญา อนุญาตดังกล่าวนั้นให้แก่ผู้รับสัญญาทันทีภายในวงเงินค้ำประกันจำนวน บาท

( ) และผู้ค้ำประกันจะรับผิดตามสัญญานี้จนกว่าจะมีการชำระหนี้พร้อมดอกเบี้ยและค่าเสียหาย (ถ้าหากมี) ครบเต็มจำนวน ทั้งนี้ เว้นแต่หากเป็นกรณีตามประมวลกฎหมายแพ่งและพาณิชย์ มาตรา 686 วรรคสอง วรรคสาม และ/หรือวรรคสี่ ก็ถือปฏิบัติตามที่บัญญัติดังกล่าวกำหนดแล้วแต่กรณี

ผู้รับสัญญาจะเรียกให้ผู้ค้ำประกันชำระหนี้ก่อนที่หนังสือบอกกล่าวถึงการผิดนัดของผู้ให้สัญญาจะไปถึงผู้ค้ำประกันมิได้ แต่ไม่ตัดสิทธิผู้ค้ำประกันที่จะชำระหนี้เมื่อหนี้ถึงกำหนดชำระ

/ในกรณี...

 ผู้รับสัญญา ผู้ค้ำประกัน

ในกรณีที่ผู้ให้สัญญาได้รับอนุญาตจากผู้รับสัญญาให้ขยายเวลาอยู่ศึกษาเพิ่มเติม ฝึกอบรม ดูงานหรือปฏิบัติการวิจัย ต่อด้วยทุนหรือเงินอื่นใดก็ตาม แม้การขยายเวลาอยู่ศึกษาเพิ่มเติม ฝึกอบรม ดูงาน หรือปฏิบัติการวิจัยต่อนั้นจะเป็นการเปลี่ยนแปลงสาขาวิชาระดับการศึกษาหรือสถานศึกษาไปจากเดิม และผู้รับสัญญาได้แจ้งให้ผู้ค้ำประกันทราบแล้ว ให้ถือว่าผู้ค้ำประกันตกลงรับเป็นผู้ค้ำประกันผู้ให้สัญญาต่อไปอีกตลอดระยะเวลาที่ผู้ให้สัญญาได้ขยายเวลาอยู่ศึกษาเพิ่มเติม ฝึกอบรม ดูงาน หรือปฏิบัติการวิจัยต่อดังกล่าวด้วย แต่ไม่เกินระยะเวลาในการก่อหนี้ค้ำประกันตามที่กำหนดไว้ในข้อ 5 ของสัญญาค้ำประกันนี้

ในกรณีที่การพิจารณาอนุมัติจากผู้รับสัญญาให้ขยายเวลาอยู่ศึกษาต่อของผู้ให้สัญญาจะทำให้ระยะเวลาในการก่อหนี้ที่จะค้ำประกันเกินกว่าระยะเวลาตามที่กำหนดไว้ในข้อ ๕ ของสัญญาค้ำประกันนี้นั้น เมื่อผู้รับสัญญาได้แจ้งและผู้ค้ำประกันได้ยินยอมด้วยแล้ว ผู้ค้ำประกันตกลงว่าจะมาทำสัญญาค้ำประกันฉบับใหม่เพื่อให้การค้ำประกันครอบคลุมระยะเวลาในการก่อหนี้ที่จะค้ำประกันตามที่ผู้ให้สัญญาจะได้รับอนุมัติให้ขยายเวลาอยู่ศึกษาต่อด้วย

ข้อ 2 ในกรณีที่ผู้รับสัญญาผ่อนเวลาหรือผ่อนจำนวนเงินในการชำระหนี้ตามสัญญาอนุญาตให้แก่ผู้ให้สัญญาโดยได้แจ้งให้ผู้ค้ำประกันทราบและผู้ค้ำประกันได้ตกลงยินยอมในการผ่อนเวลา หรือผ่อนจำนวนเงินในการชำระหนี้นั้น ให้ถือว่าผู้ค้ำประกันตกลงมิให้ถือเอาการผ่อนเวลาหรือผ่อนจำนวนเงินในการชำระหนี้ดังกล่าวเป็นเหตุปลดเปลื้องความรับผิดของผู้ค้ำประกันและจะรับผิดในฐานะผู้ค้ำประกันตามสัญญานี้ตลอดไปจนกว่าจะมีการชำระหนี้พร้อมดอกเบี้ยและค่าเสียหาย (ถ้ามี) ครบเต็มจำนวน

ข้อ 3 ผู้ค้ำประกันขอแสดงหลักทรัพย์ซึ่งเป็นกรรมสิทธิ์ของผู้ค้ำประกัน และปลอดจากภาระผูกพันใด ๆ อันทำให้ทรัพย์สินนั้นเสื่อมค่า เพื่อเป็นหลักฐานในการค้ำประกันไว้ต่อผู้รับสัญญา ดังนี้

 **ที่ดิน**

(1) โฉนดเลขที่ หน้าสำรวจ ระวาง เนื้อที่ ไร่

 งาน วา อยู่ที่ตำบล/แขวง อำเภอ/เขต .

จังหวัด ราคาประมาณ บาท

 ( )

(2) โฉนดเลขที่ หน้าสำรวจ ระวาง เนื้อที่ ไร่

 งาน วา อยู่ที่ตำบล/แขวง อำเภอ/เขต .

จังหวัด ราคาประมาณ บาท

 ( )

(3) โฉนดเลขที่ หน้าสำรวจ ระวาง เนื้อที่ ไร่

 งาน วา อยู่ที่ตำบล/แขวง อำเภอ/เขต .

จังหวัด ราคาประมาณ บาท

 ( )

**หลักทรัพย์อื่น**

1) .

ราคาประมาณ บาท ( )

2) .

ราคาประมาณ บาท ( )

/ข้อ 4...

 ผู้รับสัญญา ผู้ค้ำประกัน

ข้อ 4 ผู้ค้ำประกันสัญญาว่าจะไม่จำหน่าย โอน ก่อหนี้สิน หรือภาระผูกพันใด ๆ ในทรัพย์สินของผู้ค้ำประกันตามที่ระบุไว้ในข้อ ๓ ตลอดระยะเวลาที่สัญญาค้ำประกันฉบับนี้ยังคงมีผลผูกพันผู้ค้ำประกันอยู่ เว้นแต่จะได้รับความยินยอมเป็นหนังสือจากผู้รับสัญญาก่อน

ข้อ 5 ระยะเวลาในการก่อหนี้ค้ำประกันเริ่มตั้งแต่วันที่ผู้ให้สัญญาได้รับอนุญาตให้ไปศึกษาเพิ่มเติม ฝึกอบรม ดูงาน หรือปฏิบัติการวิจัย (วันที่ เดือน พ.ศ. ) จนถึงวันที่ผู้ให้สัญญาได้ปฏิบัติราชการหรือปฏิบัติงานชดใช้ทุนครบถ้วนตามสัญญา แต่ไม่เกิน ปี เดือน วัน นับตั้งแต่วันที่ผู้ให้สัญญาเริ่มปฏิบัติราชการหรือปฏิบัติงานชดใช้ทุน และผู้ค้ำประกันจะไม่เพิกถอนการค้ำประกันภายในระยะเวลาที่กำหนด

ข้อ 6 ในกรณีที่มีพระราชบัญญัติแก้ไขเพิ่มเติมประมวลกฎหมายแพ่งและพาณิชย์ฉบับใหม่ที่แก้ไขเปลี่ยนแปลงเกี่ยวกับเรื่องค้ำประกัน มีผลใช้บังคับคู่สัญญาจะต้องจัดทำสัญญาค้ำประกันฉบับใหม่ที่มีเงื่อนไขสอดคล้องกับบทบัญญัติใหม่ของกฎหมายตามแบบที่กระทรวงการคลังจะได้กำหนดต่อไปแทนฉบับเดิมภายใน 15 วัน นับแต่วันที่ได้รับแจ้งเป็นหนังสือจากผู้รับสัญญา

สัญญานี้ทำขึ้น 3 (สาม) ฉบับ มีข้อความตรงกัน ผู้ค้ำประกันได้อ่านและเข้าใจข้อความในสัญญาฉบับนี้ละเอียดตลอดแล้ว จึงได้ลงลายมือชื่อไว้เป็นสำคัญต่อหน้าพยาน และคู่สัญญาต่างยึดถือไว้ฝ่ายละฉบับพร้อมเก็บไว้เป็นหลักฐาน ณ งานทรัพยากรบุคคล

ลงชื่อ ผู้ค้ำประกัน

( )

ลงชื่อ .คู่สมรสผู้ให้ความยินยอม

( )

ลงชื่อ พยาน

( )

ลงชื่อ พยาน

( )

ข้าพเจ้าขอรับรองว่าไม่มีคู่สมรส (เป็นโสด/คู่สมรสตาย/หย่า) ในขณะที่ทำสัญญานี้

ลงชื่อ ผู้ค้ำประกัน

( )

**หมายเหตุ** การแสดงหลักทรัพย์ตามข้อ 3 และสัญญาตามข้อ 4 ใช้เฉพาะกรณีผู้ค้ำประกันเป็นบุคคลภายนอก

 ผู้รับสัญญา ผู้ค้ำประกัน